Pondok yang digunakan dalam ritual  *Sukkot*  di Herzliya, Tel Aviv
**Hari Raya Pondok Daun** (bahasa Ibrani: סוכות atau סֻכּוֹת ***Sukkot***) atau **Perayaan Pengumpulan Hasil** antara perayaan utama umat Yahudi selain Shavuot dan Pesakh. Ia diceritakan dalam kitab Taurat memanjatkan rasa syukur bagi hasil tuaian di tanah Israel selama tujuh hari bermula pada bulan purnama malam 15 Tisyri menurut takwim Yahudi antara bulan September dan Oktober dalam takwim Gregorius kini. Perayaan ini menumpu kepada pembinaan sebuah pondok *sukkah* yang khas. Pada masa perayaan ini, umat Yahudi berziarah ke Bait Allah di Yerusalem sambil membawa persembahan.

Setiap keluarga Yahudi membina sebuah pondok berdinding tiga dan mempunyai bumbung yang diperbuat daripada pelepah kelapa dan dedaun pokok tertentu.  Pondok-pondok tersebut disiapkan untuk menyambut tujuh tetamu utama dipercayai iaitu Avram/Ibrahim, Yitzhak/Ishak, Ya'aqov/Yakub, Moshe/Musa, Aharon/Harun, Yosef/Yusuf, dan Dawid/Daud yang dipercayai akan datang ke pondok yang dibuat itu selama perayaan tersebut berlangsung.

Kaum Samaria mempunyai cara yang sedikit berbeza dalam merayakan hari raya ini. Mereka membina  *sukkah*  di dalam rumah mereka.  Selain itu,  *sukkah*  yang mereka bangun tidak mempunyai dinding, melainkan hanya bumbung tempat menggantung buah-buahan. 

Dedahan dedalu, kurma dan murad seikat serta sebiji buah utrujah yang utama dipakai rabai yang mengetuai dalam perayaan ini

Pemaknaan
---------

Di dalam Alkitab, perayaan ini dimaknai sebagai perayaan musim menuai utama bangsa Yahudi (Keluaran 23 dan Ulangan 16), festival utama Bait Allah (Bilangan 29), dan sebagai peringatan bagi bangsa Israel mengenai pengembaraan yang mereka lakukan di padang pasir ketika keluar dari tanah Mesir (Imamat 29). pada masa pengembaraan, umat Israel tinggal dalam pondok-pondok sementara, yang pada perayaan ini direpresentasikan dengan sebuah pondok. dalam konsep sebagai perayaan musim menuai, perayaan ini menandakan berakhirnya musim menuai. Para petani datang ke Yerusalem bersama keluarganya untuk bersyukur atas hasil tuaian yang mereka terima. Selama masa pergi ke Yerusalem ini mereka tinggal di dalam pondok tersebut. 

Pada masa Bait Allah masih berdiri, perayaan ini dilanjutkan dengan "Festival Mengambil Air" (*Simhat Bet ha-Sho'evah*). Lalu, dilaksanakan penuangan air ke atas altar sebagai sebuah permohonan akan datangnya hujan.

Rujukan
-------

1. ↑  "Hari Raya Pondok Daun". *Studi Kamus Alkitab*. SABDA. 2005. Dicapai pada 2023-12-11.
2. ↑  Keluaran 34:22 (Borneo, SABDA)
3. 1 2   (Inggeris) George Robinson. 2000.  *Essential Judaism: a complete guide to beliefs, customs and rituals*. New York: Pocket Books.
4. 1 2 3   Rasid Rachman (2005). *Hari Raya Liturgi*. Jakarta: PT BPK Gunung Mulia. m/s. 22.
5. 1 2   (Inggeris) RJ Zwi Werblowsky dan Geoffry Wigoder.1997.  *The Oxford Dictionary of The Jewish Religion*. New York: Oxford University Press.hlm 659-660.
6. 1 2   (Inggeris) Reinhard Pummer.1987.  *The Samaritans*. Belanda: EJBrill. hlm 23.
7. ↑  Haakan Ulfgard (1998).  *The Story of Sukkot*. Jerman: Mohr Siebeck.
8. 1 2 3 4 5  Richard D. Bank (2002).  *The Everything Judaism Book: A Complete Primer to The Jewish*. U.S.A: Adams Media. m/s. 121-123.
9. 1 2   (Inggeris) Morris Epstein.1970.  *All About Jewish Holidays and Customs*. USA: KTV Publishing House.hlm 28.
10. 1 2   (Inggeris) Geoffrey Wigoder. 1989.  *The Encyclopedia of Judaism*. New York: MacMillan Publishing Company. hlm 671-677.